Leitað hefur verið til borgaraþjónustu utanríkisráðuneytisins vegna andláts Íslendings í Torrevieja á Spáni . Þetta staðfestir Sveinn H. Guðmarsson , upplýsingafulltrúi utanríkisráðuneytisins . Fréttablaðið greindi frá því fyrr í kvöld að íslenskur karlmaður á fertugsaldri væri grunaður um að hafa orðið sambýlismanni móður sinnar að bana á Spáni í nótt . Er þar sagt að hinn látni sé maður á sjötugsaldri og að verknaðurinn hafi verið framinn á heimili hans og móður meints árásarmanns á þriðja tímanum í nótt að staðartíma .